A Fiɛɛ Ngɛ Xingu Pa a Se\nWa Fiɛɛmi Ní Tsumi ɔ\nKANE NGƐ Afrikaans Albanian Amharic Arabic Armenian Azerbaijani Azerbaijani (Cyrillic) Chichewa Chinese Mandarin (Simplified) Chinese Mandarin (Traditional) Chitonga (Malawi) Croatian Czech Dangme Danish Dutch English Estonian Ewe Fante Finnish French Georgian German Greek Haitian Creole Hiligaynon Hungarian Indonesian Italian Japanese Kabyle Kannada Kazakh Kinyarwanda Kirghiz Kirundi Korean Krio Latvian Lingala Lithuanian Malagasy Malay Malayalam Mingrelian Nahuatl (Central) Nahuatl (Huasteca) Norwegian Oromo Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Sesotho (Lesotho) Setswana Sinhala Slovenian Spania Swahili Swedish Tahitian Tajiki Tarascan Telugu Thai Tsonga Turkish Tzeltal Tzotzil Uighur (Cyrillic) Ukrainian Urdu Valencian Wallisian Welsh Xhosa Zulu\nNgɛ July 2013 ɔ mi ɔ, Yehowa Odasefohi 28 komɛ nɛ a ngɛ São Félix do Xingu ngɛ Brazil ɔ hia blɔ kɛ ya Cayapo kɛ Yuruna zugba kpɔ ɔ mi. A hi lɛ ko nɛ e kami maa pee gugue 8 mi, nɛ a po Xingu Pa a kɛ ya e yiti je. Pa nɛ ɔ kami ji kilomita 2,092, nɛ e ya sɛɛ Amazon Pa a mi.\nFiɛɛli nɛ ɔmɛ ya fiɛɛ Mawu Matsɛ Yemi ɔ he sane kpakpa a ngɛ kɔpehi nɛ ngɛ pa nɛ ɔ se ɔ. Ngɛ ligbi etɛne ɔ nɔ ɔ, fiɛɛli ɔmɛ ya su Kokraimoro kɔpe ɔ mi. Nihi nɛ a ngɛ kɔpe ɔ mi ɔ he mɛ hɛ mwɔ, nɛ a pee mɛ nibwɔ. Yo ko nɛ a ya na lɛ ngɛ lejɛ ɔ ngɔ e nine kɛ pee mɛ okadi. Nyumu ko nɛ e je jamɛ a kpɔ ɔ mi nɛ e nyɛɛ a hɛ mi ɔ tsɔɔ mɛ nɔ́ nɛ yo ɔ pee ɔ sisi: “Yo ɔ ke: ‘Nyɛ tsuo nyɛɛ ba. Wa suɔ nɛ waa le nyɛ tsuo!’”\nOdasefo ɔmɛ kɛ nɔ tsuaa nɔ tu munyu. A kɛ ni komɛ tu munyu ngɛ Potokii gbi mi, nɛ ni komɛ hu lɛɛ, a kɛ a nine lɛ pee mɛ okadi kaa bɔ nɛ mumuihi peeɔ ɔ. Baiblo kasemi womihi nɛ fonihi ngɛ mi nɛ a kɛ ya a ye bua mɛ wawɛɛ. Nihi babauu ngɔ womi ɔmɛ eko, titli Bu Mawu Tue womiyo ɔ.\nGerson, ji blɔ gbalɔ klɛdɛɛ ngɛ São Félix do Xingu. E kai bɔ nɛ nyumu ko bua jɔ Ye Womi Nɛ Sɛɛɔ Baiblo Mi Sanehi womi ɔ he ha a. Gerson de ke: “E hyɛ womi ɔ too, nɛ e ngɔ e nine enyɔ kɛ pɛtɛ he wawɛɛ; nɛ e sume nɛ e maa ngmɛɛ he kɛ fɔ si po.”\nYehowa Odasefo ɔmɛ gba womihi, womi tɛtlɛɛhi, kɛ womiyohi maa pee 500 kɛ ha nihi ngɛ pa a se. Benɛ a ya Kawatire kɔpe ɔ mi ɔ, nihi bu Baiblo sɛ gbi nɛ kɔɔ paradeiso he ɔ tue saminya. Tonjaikwa nɛ e ji Cayapo no ɔ po e yi mi nɛ e de ke, “Lɛɛ nihi nɛ a maa hi si ngɛ Paradeiso ɔ maa hi si kaa wɔ.”\nSão Félix do Xingu bi fuu nu Odasefo ɔmɛ a blɔ hiami ɔ he. Simone nɛ e piɛɛ blɔ hiali ɔmɛ a he ɔ de ke, ye ma mi bi ɔmɛ ekomɛ he we yi kaa nihi ma he wɔ hɛ muɔ ngɛ kɔpe ɔmɛ a mi. Se waa kɛ nyagba ko kpi. Simone de ke: “Ni ɔmɛ he wɔ atuu, nɛ wa fiɛɛ ha mɛ tsuo.”\nFIƐƐMI NÍ TSUMI